Սերգեյ Շչերբակով (քանդակագործ)

**Սերգեյ Ալեքսանդրովիչ Շչերբակով** (), ռուս քանդակագործ, Ռուսաստանի վաստակավոր նկարիչ: Ռուսաստանի նկարիչների միության անդամ (1991):

## Կենսագրություն
Սերգեյ Ալեքսանդրովիչ Շչերբակովը ծնվել է 1959 թվականին Սարատովում: 1981 թվականին գերազանցությամբ ավարտել է Սարատովի գեղարվեստի ուսումնարանը, 1987 թվականին՝ Վ. Ի. Մուխինայի անվան Լենինգրադի գեղարվեստաարդյունաբերական ուսումնարանը: Ավարտելուց հետո հրավեր է ստացել քանդակագործ Պյոտր Մալկովից՝ աշխատելու Վոլգոգրադի մարզի Վոլժսկ քաղաքում: 1991 թվականին ընդունվել է Ռուսաստանի նկարիչների միություն:

Սերգեյ Շչերբակովն ամուսնացած է և ունի երկու որդի: Նրա կրտսեր եղբայրը՝ Անդրեյ Ալեքսանդրովիչ Շչերբակովը, նույնպես քանդակագործ է:

## Ստեղծագործություններ
Շչերբակովի առաջին աշխատանքներից մեկը՝ Աֆղանստանում զոհված ինտերնացիոնալիստ զինվորների հուշարձանը, 1991 թվականին բացվել է Վոլժսկում։
Սերգեյ Շչերբակովի ամենահայտնի աշխատանքը «Սգացողը» բետոնե քանդակն է, որը ստեղծվել է 1997 թվականին և տեղադրվել է Վոլգոգրադի մարզի Ռոսոշկա գյուղի մոտ գտնվող ռազմական հուշահամալիրի խորհրդային գերեզմանատանը։ 1999 թվականին բրիտանական կողմի նախաձեռնությամբ Շչերբակովը ստեղծել է «Սգացողի» հեղինակային բրոնզե պատճենը, որը տեղադրվել է Լոնդոնում՝ Կայսերական ռազմական թանգարանի զբոսայգու տարածքում՝ Երկրորդ համաշխարհային պատերազմի ժամանակ նվիրված է զոհված խորհրդային քաղաքացիների հիշատակին։ Քանդակի բացումը տեղի է ունեցել 1999 թվականի ապրիլի 30-ին՝ նկարչի 40-ամյակի օրը։ Մեկ տարի անց նմանատիպ հուշարձան՝ «Լռակյաց զանգը», տեղադրվել է Շչերբակովի հայրենի Սարատով քաղաքում։

Այնուհետև Գերմանական ռազմական գերեզմանների ժողովրդական միությունից առաջարկ է ստացվել Շչերբակովի «Սգացողը» հուշարձանը Հալբե քաղաքում տեղադրելու վերաբերյալ, որտեղ գտնվել է Գերմանիայի Երկրորդ համաշխարհային պատերազմի զոհերի ամենամեծ գերեզմանատներից մեկը։

Շչերբակովի աշխատանքները պահվում են Տրետյակովյան պատկերասրահի, Մոսկվայի ժամանակակից արվեստի թանգարանի, Լոնդոնի կայսերական ռազմական թանգարանի հավաքածուներում և Մեծ Բրիտանիայի, Գերմանիայի, Ֆրանսիայի, Նիդեռլանդների, ԱՄՆ-ի ու Չինաստանի մասնավոր հավաքածուներում։

Ինչպես գրել է արվեստագետ  Լյուբով Յախոնտովան՝ Շչերբակովի ամենասիրելի նյութերից մեկը ալյումինն է, որը հազվադեպ է օգտագործվում քանդակագործության մեջ։ Քանդակագործի մոտ հետաքրքրություն է առաջացել դրա դեկորատիվ հատկությունների, ժամանակի տեխնիկական կողմը արտահայտելու ունակության և նոր ճարտարապետության հետ համահունչ լինելու պատճառով։ Պատրաստի ալյումինե առարկան ունենում է կոպիտ մակերես, որը պահանջում է ձեռքով մանրակրկիտ հղկում՝ փայլ ստանալու համար։ Վերջնական արդյունքում նկարիչն իր աշխատանքն ավարտում է ձեռքով, ինչպես անում է փայտի, կավի և այլ նյութերի հետ, ի տարբերություն բետոնե քանդակների։

## Մոնումենտալ ստեղծագործություններ
* Հուշարձան Աֆղանստանում զոհված ինտերնացիոնալիստ զինվորներին, Վոլժսկ, Վոլգոգրադի մարզ, 1991,
* Երկու դեկորատիվ քանդակային կոմպոզիցիաներ, Ֆրանկենբերգ, Գերմանիա, ստեղծվել է Արվեստի Միջազգային փառատոնի շրջանակներում, 1994,
* Հերալդիկական բարձրաքանդակ Մամաև կուրգան հուշահամալիրի գերեզմանատանը, Վոլգոգրադ, 1995,
* «Սգացողը» քանդակային կոմպոզիցիան Վոլգոգրադի մարզի Ռոսոշկի գյուղի մոտ գտնվող հուշահամալիրի զինվորական գերեզմանատանը, 1997,
* Երկրորդ համաշխարհային պատերազմում զոհված ԽՍՀՄ զինվորներին և քաղաքացիներին նվիրված հուշարձան, Կայսերական ռազմական թանգարանի զբոսայգում, Լոնդոն, Մեծ Բրիտանիա, 1999,
* «Լռակյաց զանգ» հուշարձան, Հաղթանակի զբոսայգի, Սարատով, բացվել է 2000 թվականի մայիսի 9-ին,
* «Սգացողը», Հալբե, Գերմանիա, 2001,
* «Նահանգի սիրտը» հուշարձան, Մոսկովսկայա փողոց 72, Սարատով, բացվել է 2000 թվականի օգոստոսի 23-ին, 
* «Ուսանողի  հուշարձանը» քանդակ՝ Անատոլի Շչերբակովի հետ համատեղ, Սարատով, բացվել է 2001 թվականի սեպտեմբերի 14-ին,
* «20-րդ դարի զոհերին» քանդակային կոմպոզիցիա, Վոլժսկ, Վոլգոգրադի մարզ, 2002,
* Ֆաշիզմի անչափահաս բանտարկյալների հուշարձանը, Սարատով, 2003,
* Աշխատանքի հերոս Ս. Ա. Պովխի կիսանդրին, Կոգալիմ, 2004,
* Աշխատանքի հերոս Ս. Ն. Ուրուսովի կիսանդրին, 2004,
* Վ. Գ. Շմիդտի կիսանդրին, Կոգալիմ, 2004,
* «Քաղաքի պահապան հրեշտակը» քանդակային կոմպոզիցիա, Սաշա Ֆիլիպովի հրապարակ, Վոլգոգրադ, բացումը տեղի է ունեցել 2005 թվականի սեպտեմբերի 11-ին,
* Ցարիցինի, Ստալինգրադի, Վոլգոգրադի բուժաշխատողների հուշարձանը, տեղադրված է Վոլգոգրադի պետական բժշկական համալսարանի մուտքի մոտ։ Վոլգոգրադ, բացումը տեղի է ունեցել 2006 թվականի ապրիլի 26-ին,
* «Ատոմից պաշտպանվողներին» հուշարձան Չեռնոբիլի ատոմակայանի վթարի հետևանքները վերացնողներին, 13-րդ Գվարդիական դիվիզիայի փողոց (12 Ա և 15 շենքերի միջև ընկած պուրակում), Կենտրոնական շրջան, Վոլգոգրադ, 2006,
* Խորհրդային Միության հերոս, օդաչու Ալեքսեյ Մարեսևի հուշարձանը, Կամիշին, Վոլգոգրադի մարզ, 2006,
* Վոլգոգրադի հովանավոր Սուրբ Ալեքսանդր Նևսկու հուշարձանը, Վոլգոգրադ, 2007,
* «Երկիր և երկինք» շատրվան, Կամիշին, Վոլգոգրադի մարզ, 2007,
* Ստեպան Ռազինի հուշարձան, Սրեդնյայա Ախտուբա ավան, Վոլգոգրադի մարզ, 2008,
* Կոմպոզիցիա՝ հիմնված «Կուզիկ ձիուկը» հեքիաթի վրա, Պատանի հանդիսատեսի թատրոն, Աստրախան, 2008,
* Ցարիցինի առաջին քաղաքապետ Գրիգորի Զասեկինի հուշարձանը (նախագծվել է Վ. Ա. Սերյակովի հետ համատեղ, Վոլգոգրադ, բացվել է 2009 թվականի նոյեմբերի 4-ին,
* Հերոսների ծառուղի, որտեղ տեղադրված են Խորհրդային Միության 12 հերոսների  կիսանդրիներ, Կամիշին, Վոլգոգրադի մարզ, 2010,
* «Ավտոմոբիլիստ» քանդակը, Կոմսոմոլսկայա փողոց, Վոլգոգրադ, բացվել է 2012 թվականի հոկտեմբերի 28-ին,
* 64-րդ բանակի գեներալ Միխաիլ Շումիլովի կիսանդրին, Վոլգոգրադ, 2013,
* Սուրբ Մեծ նահատակ Դիմիտրի Սոլունսկու հուշարձանը, Կամիշին, Վոլգոգրադի մարզ, 2013,
* Հուշարձան Ցարիցինի բնակիչներին - Առաջին համաշխարհային պատերազմի մասնակիցներին, Վոլգոգրադ, 2014,
* Աֆղանական պատերազմի վետերանների հուշարձանը, Վոլգոգրադ, 2015,
* Կոնստանտին Նեդորուբովի հուշարձանը, Վոլգոգրադ, 2015,
* Պյոտր Առաջինի հուշարձանը, Կամիշին, 2018,
* Ալֆրեդ Շնիտկեի հուշարձանը, ք․ Էնգելս, Սարատովի մարզ (Անդրեյ Շչերբակովի հետ համատեղ), հանդիսավոր բացումը  2018 թվականի օգոստոսի 22-ին,
* Նկարիչ Վիկտոր Լոսևի հուշարձանը, Վոլգոգրադ, 2019,
* Ալեքսանդրա Պախմուտովայի քանդակը, Վոլգոգրադ, 2019,
* Պատերազմական Ստալինգրադի երեխաների հուշարձանը (Պատերազմից փրկված երեխաների հուշարձան), Վոլգոգրադի Կենտրոնական շրջանի 46-րդ թաղամաս, 2020,
* Իոսիֆ Ստալինի կիսանդրին, Վոլգոգրադ, 2023,
* Պյոտր  Առաջինի հուշարձանը (Անդրեյ Շչերբակովի հետ համատեղ), Սարատով, 2022,
* Հուշարձան «Ցարիցինի, Ստալինգրադի, Վոլգոգրադի շինարարներին», Վոլգոգրադ, 2023,
* «Հայրենակից-զինվորների հուշարձան», Պերվոմայսկ  ավան, Սրեդնեախտուբինսկի շրջան, Վոլգոգրադի մարզ, 2024,
* Ռուսաստանի հերոս Ա. Վ. Կոնդրաշկինի կիսանդրին։ Տամբովի մարզ, Պերվոմայսկ ավան։ 2024։

## Անհատական ցուցահանդեսներ
* «Накануне пространства», Ա.Ա. Շչերբակովի հետ համատեղ (Ռուսաստան,. Վոլգոգրադ։ Գեղարվեստի թանգարան), 1996,
* «Накануне пространства», (Ռուսաստան, Մոսկվա, Նկարիչների կենտրոնական տուն), 1997,
* Անհատական ցուցահանդես Ա. Շչերբակովի հետ համատեղ (Ռուսաստան, Վոլժսկ), 1997,
* «Իմ բրոնզե դարը» (Ռուսաստան, Վոլգոգրադ, Համառուսաստանյան ցուցահանդեսային կենտրոն), 2002,
* «Իմ բրոնզե դարը» (Ռուսաստան, Սարատով, Ա. Ն. Ռադիշչևի անվան պետական թանգարան), 2003,
* Անհատական ցուցահանդես (Ռուսաստան, Վոլժսկի, ցուցասրահ), 2004,
* Անհատական ցուցահանդես Անդրեյ Շչերբակովի հետ համատեղ (Ռուսաստան, Մոսկվա, Նկարիչների կենտրոնական տուն), 2005,
* Անհատական ցուցահանդես Ռուսաստանի դիվանագիտական ակադեմիայում Անդրեյ Շչերբակովի հետ համատեղ (Ռուսաստան, Մոսկվա), 2006,
* «Հպում» (Ռուսաստան, Վոլգոգրադ, Գեղարվեստի թանգարան), 2011,
* «Ստեղծագործություն» Անդրեյ Շչերբակովի հետ համատեղ (Ռուսաստան, Մոսկվա, «Գրանդ Վոլխոնկա» պատկերասրահ), 2014,
* «Միասնական տարածք»՝ Անդրեյ Շչերբակովի հետ համատեղ (Ռուսաստան, Ռուսաստանի Գեղարվեստի ակադեմիայի Պովոլժեյի մասնաճյուղ, Մոսկվա), 2014,
* Անհատական ցուցահանդես «АРТ-СЛОЙ» 1-ին միջազգային փառատոնում (Ռուսաստան, Վոլգոգրադ, «Տրապեցիա» պատկերասրահ), 2014,
* «Առասպելական  տարածք»՝ Անդրեյ Շչերբակովի հետ համատեղ (Ռուսաստան, Սարատով, Ա. Ն. Ռադիշչևի անվան պետական թանգարան), 2015,
* «Հնարավոր իրականություն» (Ռուսաստան, Վոլգոգրադ, Գեղարվեստի թանգարան), 2017,
* Հոբելյանական Անհատական ցուցահանդես՝ «Մտքի որոնումներում»։ Վոլգոգրադ, Գեղարվեստի թանգարան, 2019։

## Ծանոթագրություններ

## Գրականություն
* 
* 

## Արտաքին հղումներ
*
*
*

Կատեգորիա:Խորհրդային քանդակագործներ
Կատեգորիա:Ռուս քանդակագործներ
Կատեգորիա:Ռուսաստանի նկարիչների միության անդամներ